సునీత మహేందర్ రెడ్డి

పట్నం సునీత మహేందర్ రెడ్డి తెలంగాణ రాష్ట్రానికి చెందిన రాజకీయ నాయకురాలు. ఆమె తొలిసారి  టీడీపీ నుండి ఉమ్మడి రంగారెడ్డి జిల్లా ప్రజా పరిషత్‌ చైర్‌పర్సన్‌గా పని చేసి, ప్రస్తుతం వికారాబాద్‌ జిల్లా ప్రజా పరిషత్‌ (జడ్పీ) చైర్‌పర్సన్‌గా విధులు నిర్వహిస్తుంది.
రాజకీయ జీవితం
సునీతా రెడ్డి తన భర్త పి.మహేందర్ రెడ్డి అడుగుజాడల్లో రాజకీయాల్లోకి వచ్చి 2006లో జరిగిన స్థానిక సంస్థల ఎన్నికల్లో తెలుగుదేశం పార్టీ తరపున బంట్వారం జడ్పీటీసిగా ఎన్నికై  ఉమ్మడి రంగారెడ్డి జిల్లా ప్రజా పరిషత్‌ చైర్‌పర్సన్‌గా ఎన్నికైంది. ఆమె ఆ తరువాత తెలంగాణ రాష్ట్ర సమితి నుండి 2014లో యాలాల జడ్పీటీసిగా రెండోసారి ఎన్నికై తిరిగి ఉమ్మడి రంగారెడ్డి జిల్లా ప్రజా పరిషత్‌ చైర్‌పర్సన్‌గా ఎన్నికైంది. ఆమె 2019లో జరిగిన స్థానిక సంస్థల ఎన్నికల్లో తెలంగాణ రాష్ట్ర సమితి అభ్యర్థిగా  కొట్‌పల్లి జడ్పీటీసిగా ఎన్నికై నూతనంగా ఏర్పాటైన వికారాబాద్ జిల్లా తొలి ప్రజా పరిషత్‌ (జడ్పీ) చైర్‌పర్సన్‌గా 2019 జూన్ 8న  ఎన్నికైంది.

2024లో మర్పల్లి మండలం పట్లూరులో స్వంత పార్టీ నాయకులే తన వాహనాన్ని అడ్డుకుని వీరంగం సృష్టించిన ఘటనపై ఆమె అధిష్ఠానంకు ఫిర్యాదు చేసిన స్పందించకపోవడంతో తీవ్ర ఆవేదనకు గురైంది, అప్పటి మంత్రి, బీఆర్‌ఎస్‌ వర్కింగ్‌ ప్రెసిడెంట్‌ కేటీఆర్‌ పట్నం మహేందర్‌రెడ్డి, సునీతారెడ్డి, పట్నం నరేందర్‌రెడ్డి, అప్పటి వికారాబాద్‌ ఎమ్మెల్యే డాక్టర్‌ మెతుకు ఆనంద్‌ తదితరులను హైదరాబాద్‌కు పిలిపించి వారి మధ్య సయోధ్య కుదిర్చేందుకు ప్రయత్నించినా ఆమె తన అసంతృప్తిని వ్యక్త పరిచింది.  ఆమె అప్పటి నుంచి చాలావరకు ప్రభుత్వ, పార్టీ కార్యక్రమాలకు దూరం ఉంటూ 2023లో జరిగిన శాసనసభ అసెంబ్లీ ఎన్నికల్లోనూ పార్టీ అభ్యర్థుల తరపున ప్రచారం చేయకుండా దూరంగా ఉంది.   

సునీతా రెడ్డి 2024 ఫిబ్రవరి 16న గాంధీ భవన్‌లో కాంగ్రెస్‌ పార్టీ రాష్ట్ర వ్యవహారాల ఇన్‌చార్జి దీపాదాస్‌ మున్షీ సమక్షంలో బీఆర్ఎస్ పార్టీ కార్యకర్తలు, నాయకులు, ప్రజాప్రతినిధులతో కలిసి కాంగ్రెస్‌ పార్టీలో చేరింది.

మూలాలు

వర్గం:తెలంగాణ వ్యక్తులు
వర్గం:మాజీ తెలుగుదేశం పార్టీ నాయకులు